P9_TA(2020)0352

Afgørelse om ikke at gøre indsigelse mod en delegeret retsakt: frister for indgivelse af summariske indpassageangivelser og angivelser forud for afgang i forbindelse med søtransport fra og til Det Forenede Kongerige, Kanaløerne og Isle of Man

Europa-Parlamentets afgørelse om ikke at gøre indsigelse mod Kommissionens delegerede forordning af 20. november 2020 om ændring af delegeret forordning (EU) 2015/2446 for så vidt angår frister for indgivelse af summariske indpassageangivelser og angivelser forud for afgang i forbindelse med søtransport fra og til Det Forenede Kongerige Storbritannien og Nordirland samt Kanaløerne og Isle of Man (C(2020)08072 — 2020/2890(DEA))

(2021/C 445/38)

Europa-Parlamentet,

— der henviser til Kommissionens delegerede forordning C(2020)08072,

— der henviser til Kommissionens skrivelse af 26. november 2020, hvori Parlamentet anmodes om at erklære, at det ikke vil gøre indsigelse mod den delegerede forordning,

— der henviser til skrivelse af 2. december 2020 fra Udvalget om det Indre Marked og Forbrugerbeskyttelse til Udvalgsformandskonferencens formand,

— der henviser til artikel 290 i traktaten om Den Europæiske Unions funktionsmåde,

— der henviser til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 131, litra b), artikel 265, litra a), og artikel 284, stk. 5,

— der henviser til Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (2),

— der henviser til forretningsordenens artikel 111, stk. 6,

— der henviser til henstilling til afgørelse fra Udvalget om det Indre Marked og Forbrugerbeskyttelse,

— der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 15. december 2020,

A. der henviser til, at den delegerede forordning fastsætter de frister, inden for hvilke økonomiske operatører skal give medlemsstaternes toldmyndigheder visse sikkerheds- og sikringsdata om varebevægelser ad søvejen med oprindelsessted eller destination i Det Forenede Kongerige;

B. der henviser til, at forhandlingerne om en fremtidig handelsaftale med Det Forenede Kongerige på datoen for godkendelse af den delegerede forordning ikke har ført til en aftale om at give afkald på forpligtelsen til at indgive de avancerede sikkerhedsdata om varer, som skal transporteres ad søvejen, og som har deres oprindelsessted eller destination i Det Forenede Kongerige;

C. der henviser til, at en foranstaltning med samme formål som den delegerede forordning blev vedtaget af Kommissionen den 19. december 2018 (3) for at forberede sig på en eventuel situation, hvor der ikke var enighed om Det Forenede Kongeriges velordnede udtræden af Unionen, selv om indgåelsen af en udtrædelsesaftale gjorde denne tekst overflødig;

D. der henviser til, at den delegerede forordning bør træde i kraft så hurtigt som muligt for at sikre en problemfri daglig drift for toldmyndigheder og økonomiske operatører efter overgangsperiodens udløb;

1. erklærer, at det ikke gør indsigelse mod den delegerede forordning;

2. pålægger sin formand at sende denne afgørelse til Rådet og Kommissionen.

(1) EUT L 269 af 10.10.2013, s. 1.

(2) EUT L 343 af 29.12.2015, s. 1.

(3) Kommissionens delegerede forordning (EU) 2019/334 af 19. december 2018 om ændring af delegeret forordning (EU) 2015/2446 for så vidt angår frister for indgivelse af summariske indpassageangivelser og angivelser forud for afgang i forbindelse med søtransport fra og til Det Forenede Kongerige Storbritannien og Nordirland samt Kanaløerne og Isle of Man (EUT L 60 af 28.2.2019, s. 1).